2122011 Jurnalul Oficial al Uniunii Europene L 319/117 DECIZIA BĂNCII CENTRALE EUROPENE din 16 noiembrie 2011 de stabilire a normelor detaliate și a procedurilor de punere în aplicare a criteriilor de eligibilitate pentru accesul depozitarilor centrali de valori mobiliare la serviciile TARGET2-Securities (BCE/2011/20) (2011/789/UE) CONSILIUL GUVERNATORILOR BĂNCII CENTRALE EUROPENE, având în vedere Statutul Sistemului European al Băncilor Centrale și al Băncii Centrale Europene, în special articolele 3.1 și 12.1 şi articolele 17, 18 şi 22, având în vedere Directiva 98/26/CE a Parlamentului European şi a Consiliului din 19 mai 1998 privind caracterul definitiv al decontării în sistemele de plăți și de decontare a titlurilor de valoare (!), în special articolul 10, având în vedere Orientarea BCE/2010/2 din 21 aprilie 2010 privind TARGET2-Securities (?), în special articolul 4 alineatul (2) litera (d) și articolul 15, având în vedere Decizia BCE/2009/6 din 19 martie 2009 privind înființarea Comitetului pentru Programul TARGET2- Securities (TARGET2-Securities Programme Board) (*), întrucât: (1) Articolul 15 din Orientarea BCE/2010/2 stabilește criteriile de eligibilitate pentru accesul unui depozitar central de valori mobiliare (DCVM) la serviciile TARGET2-Securities (T2S). (2)  Este necesar să se stabilească procedura prin care un DCVM poate solicita accesul la serviciile T2S şi procedura prin care un DCVM poate solicita o derogare de la criteriul 5 pentru accesul DCVM, ADOPTĂ PREZENTA DECIZIE: Articolul 1 Definiții În sensul prezentei decizii: 1. „raport de evaluare” înseamnă documentația scrisă compusă din: (a) un raport întocmit de autoritățile competente relevante care evaluează respectarea de către un DCVM a criteriului 2 pentru accesul DCVM; şi (b) o autoevaluare de către DCVM a respectării de către acesta a criteriilor 1, 3, 4 şi 5 pentru accesul DCVM; JO L 166, 11.6.1998, p. 45. () JO L 118, 12.5.2010, p. 65. JO L 102, 224.2005, p. 12. 2. „bancă centrală (BC)” înseamnă Banca Centrală Europeană, băncile centrale naţionale (BCN) ale statelor membre a căror monedă este euro, BCN ale statelor membre a căror monedă nu este euro (denumite în continuare „BCN din afara zonei euro”), orice bancă centrală sau autoritate competentă relevantă din Spaţiul Economic European (SEE) (denumită în continuare „bancă centrală din SEE”) şi orice bancă centrală sau autoritate competentă relevantă a unei ţări din afara SEE (denumită în continuare „altă bancă centrală”), atunci când moneda unei astfel de BCN din afara zonei euro, a unei bănci centrale din SEE sau a altei bănci centrale este considerată eligibilă în conformitate cu articolul 18 din Orientarea BCE/2010/2; 3. „criteriul 1 pentru accesul DCVM” înseamnă criteriul prevăzut la articolul 15 alineatul (1) litera (a) din Orientarea BCE/2010/2, şi anume că DCVM sunt eligibili pentru accesul la serviciile T2S cu condiția să fi fost notificați Autorităţii europene pentru valori mobiliare și piețe în conformitate cu articolul 10 din Directiva 98/26/CE sau, în cazul unui DCVM dintr-un stat din afara SEE, cu condiţia ca aceştia să funcţioneze în temeiul unui cadru juridic şi de reglementare care este echivalent celui în vigoare în Uniune; 4. „criteriul 2 pentru accesul DCVM” înseamnă criteriul prevăzut la articolul 15 alineatul (1) litera (b) din Orientarea BCE/2010/2, şi anume că DCVM sunt eligibili pentru accesul la serviciile T2S cu condiția să fi fost evaluați pozitiv de autoritățile competente în raport cu Recoman- dările pentru sistemele de decontare a operațiunilor cu valori mobiliare adoptate de Sistemul European al Băncilor Centrale/Comitetul autorităţilor europene de regle- mentare a piețelor valorilor mobiliare (denumite în continuare „recomandările SEBC/CESR”) (*); 5. „criteriul 3 pentru accesul DCVM” înseamnă criteriul prevăzut la articolul 15 alineatul (1) litera (c) din Orientarea BCE/2010/2, şi anume că DCVM sunt eligibili pentru accesul la serviciile T2S cu condiția ca, la cerere, să pună fiecare valoare mobiliară/număr internaţional de identificare a valorilor mobiliare (ISIN) pentru care sunt DCVM emitenți, sau DCVM emitenți tehnici, la dispoziția altor DCVM din T25; 6. „criteriul 4 pentru accesul DCVM” înseamnă criteriul prevăzut la articolul 15 alineatul (1) litera (d) din Orientarea BCE/2010/2, şi anume că DCVM sunt eligibili pentru accesul la serviciile T2S cu condiția să se oblige să ofere altor DCVM din T2S servicii de custodie de bază într-o manieră nediscriminatorie; (*) Disponibile pe website-ul Autorităţii europene pentru valori mobiliare şi piețe, la adresa www.esma.europa.eu.